**VZOREC POGODBE OBR \_3\_5**

Zdravstveni dom dr. Julija Polca Kamnik, Novi trg 26, 1241 Kamnik, ID št. za DDV: SI15049736, matična št. 5056853000, ki ga zastopa direktor Sašo Rebolj, dr. med., spec. druž. med., kot naročnik oz. kupec

in

dobavitelj

sklepata

**POGODBO ŠT. - VZOREC**

UVODNE DOLOČBE

1. člen

Pogodbeni stranki ugotavljata:

* da je naročnik v skladu z določili Zakona o javnih naročilih - ZJN-3 izvedel JN, javno naročilo po odprtem postopku za OSKRBO Z ZDRAVILI;
* da je bil postopek objavljen na portalu JN pod oznako\_\_\_\_\_\_\_\_\_\_\_\_ in na portalu EU pod oznako \_\_\_\_\_\_\_\_\_\_\_;
* da je odločitev o oddaji objavljena na portalu JN dne \_\_\_\_\_\_\_\_\_\_\_\_;
* da je razpisna dokumentacija in ponudba sestavni del te pogodbe.

VELJAVNOST POGODBE

1. člen

Pogodba se sklepa za čas od dneva podpisa pogodbe, predvidoma od **1. 5. 2024 do 30. 4. 2026.**

PREDMET POGODBE

1. člen

Pogodbeni stranki ugotavljata, da naročnik po obsegu in časovno ne more vnaprej določiti potreb po blagu, ki je predmet te pogodbe in bo blago časovno in količinsko naročal glede na dejanske potrebe, po cenah, kot so bile podane v ponudbi. Naročnik se ne obvezuje k dejanski nabavi niti količinsko, niti vrednostno.

S to pogodbo se dobavitelj zaveže dobaviti zdravila, naročnik pa se zaveže, da mu bo za to plačal ceno, določeno v pogodbi o izvedbi.

Dobavitelj zagotavlja kvaliteto blaga, ki ustreza obstoječim standardom, ki veljajo v Republiki Sloveniji, EU in deklarirani kvaliteti na embalaži blaga, pravilom stroke, ter zahtevam naročnika, ki jih je opredelil v tehnični specifikaciji tega razpisa.

Dobavitelj zagotavlja, da ima ustrezne skladiščne, transportne ter kadrovske kapacitete, ki zagotavljajo ustrezno ravnanje z blagom, ki je predmet te pogodbe v skladu s pravili stroke.

VREDNOST POGODBE

1. člen

Pogodbena vrednost temelji na ponudbeni vrednosti dobavitelja za razpisano ocenjeno enoletno količino, povečano za čas trajanja pogodbe in znaša za celotno obdobje trajanja pogodbe \_\_\_\_\_\_\_\_\_\_\_\_\_brez DDV oz. \_\_\_\_\_\_\_\_\_\_\_\_\_ z DDV.

1. člen

Cene zdravil vključujejo vse stroške dobavitelja, ki so potrebni za izvedbo naročila (davki, morebitne carine, popuste, transportni in zavarovalni stroški, skladiščenje, testiranja na sedežu ponudnika, naročnika ali zunanjih izvajalcih, prevajanje, svetovanje in podobno).

Cene zdravil so fiksne za čas trajanja pogodbe o dobavi. Cena posameznega zdravila se v času trajanja pogodbe lahko spremeni samo, v kolikor se spremeni maksimalna cena tega zdravila, določena s strani JAZMP, za več kot 5 %, vendar obračunana cena ne sme biti višja od maksimalno dovoljene cene po veljavni zakonodaji oziroma skladno s Splošnim dogovorom cena ne sme biti višja od cen za obračun iz Centralne baze zdravil (CBZ). Pri tem se cena lahko spremeni samo za absolutni znesek spremembe cene (navzgor ali navzdol), kar je dobavitelj dolžan ustrezno obračunati ne glede na to ali gre za dvig ali znižanje cene.

Cene ostanejo enake kljub spremembi cen, če je naročnik blago že naročil, ne glede na to ali je bila dobava že izvršena. Neustrezno spremenjena cena je razlog za zavrnitev posamezne fakture. V primeru povečanja cen v Centralni bazi zdravil, bo dobavitelj pisno obvestil naročnika o spremembi.

V primeru spremembe zakona, ki ureja davek na dodano vrednost, s katerim se spremeni davčna stopnja za blago, ki je predmet te pogodbe, se lahko cene iz ponudbe spremenijo za največ in izključno v višini nastale davčne spremembe. Sprememba je možna le na podlagi aneksa, pri čemer naročnik ni dolžan pristati na povečanje cen z dnem veljavnosti spremembe zakonodaje, ampak šele z dnem podpisa aneksa.

1. člen

V primeru, da dobavitelj ponuja blago iz te pogodbe v prosti prodaji po nižjih cenah od cen dogovorjenih v tej pogodbi, da prodaja blago v določenih obdobjih s popusti ali znižanji zaradi akcij, je o vseh teh znižanjih dolžan obvestiti naročnika in mu omogočiti nakup po znižanih cenah. V primeru opustitve te možnosti, ima naročnik pravico prekiniti pogodbo.

OBRAČUN IN ROK PLAČILA

1. člen

Dobavitelj bo račun izstavil zbirno, za vse izvršene dobave enega meseca in sicer konec meseca za pretekli mesec. Račun bo naročniku posredovan v elektronski obliki oz. t. i. e-Račun.

1. člen

Naročnik se obvezuje plačati izvedene dobave v roku 30 dni oz. v skladu z veljavno zakonodajo.

OBVEZNOSTI DOBAVITELJA

1. člen

Dobavitelj bo dobave izvajal kvalitetno, skladno s pogoji te pogodbe in razpisno dokumentacijo in ob upoštevanju naslednje zahteve naročnika:

* naročila bomo sprejemali preko naročilnice (v papirni ali elektronski obliki);
* naročeno blago bo sortirano po ambulantah, oddelkih, službah; blago bo dostavljeno v ambulante ali skladišče, lahko pa ga prevzame naročnik sam (kot bo dogovorjeno ob naročilu/ih);
* blago bo ves čas trajanja pogodbe popolnoma enako ponujenim; vsako spremembo v kvaliteti ali proizvajalcu bomo pred dobavo najavili pisno naročniku in pridobili pisno soglasje k zamenjavi;
* naročnik ni dolžan sprejeti spremembe artikla zaradi zamenjave proizvajalca in je v takem primeru upravičen, da brez obveznosti prekine pogodbo,
* vse dobave se bodo vršile v roku do 2 delovnih dni od prejema naročila;
* vse dobave z oznako NUJNO bodo dostavljene naslednji delovni dan od dneva prejema naročila;
* vse dostave bodo izvršene v celotnem obsegu naročenih artiklov;
* rok uporabe mora biti ob dobavi še najmanj 3 mesece;
* v primeru, da bo ob dobavi ugotovljeno ne upoštevanje razpisnih pogojev naročnika, bo blago vrnjeno, pogodba pa prekinjena;
* ob vsaki dobavi bo priložena papirna dobavnica;
* na vsakem računu bodo navedeni najmanj naslednji podatki: številka naročilnice, šifra artikla dobavitelja iz javnega naročila ter ostali potrebni podatki; nepopolne dokumente bo naročnik zavračal in blaga ni dolžan plačati;
* v primeru, da bo naročnik ugotovil večje odstopanje od primerljivih cen drugih zdravstvenih ustanov, bo o tem obvestil dobavitelja, ki bo znižal ceno na raven primerljivih cen.

Dobavitelj mora pri izvedbi dobav, opredeljenih s to pogodbo in predmetno razpisno dokumentacijo upoštevati okoljevarstvene predpise.

Dobavitelj se obvezuje, da bo pri izvedbi pogodbenih dobav pisno obveščal naročnika o vsem, kar bi lahko vplivalo na izvršitev pogodbe.

KONTAKNE OSEBE IN PODATKI

1. člen

Kontaktni podatki za naročanje pri dobavitelju so:

- Ime in priimek odgovorne osebe:\_\_\_\_\_\_\_\_\_\_\_\_\_\_\_\_\_\_\_\_\_

- Telefon:\_\_\_\_\_\_\_\_\_\_\_\_\_\_\_\_

- Elektronski naslov:\_\_\_\_\_\_\_\_\_\_\_\_\_\_\_\_\_\_\_\_\_

- Fax:\_\_\_\_\_\_\_\_\_\_\_\_\_

Kontaktni podatki naročnika za izvedbo naročil so:

- Ime in priimek odgovorne osebe:\_\_\_\_\_\_\_\_\_\_\_\_\_\_\_\_\_\_\_\_\_\_

- Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Elektronski naslov: \_\_\_\_\_\_\_\_\_\_\_\_\_\_\_\_\_

PREVZEM IN REKLAMACIJE

1. člen

Dobavitelj se obvezuje o nezmožnosti dobave obvestiti naročnika takoj po prejemu naročila.

Naročnik se obvezuje prevzeti naročeno blago v celoti na podlagi predložene in podpisane dobavnice s strani dobavitelja.

Naročnik je dolžan blago in embalažo ob prevzemu na običajen laičen način pregledati.

Naročnik je dolžan vse napake in pomanjkljivosti, ki jih bo odkril, javiti izvajalcu pisno, po elektronski pošti najkasneje v roku 8 delovnih dni. Dobavitelj je dolžan napake in pomanjkljivosti odpraviti takoj, če to ni možno, pa najkasneje v roku 3 dni od dneva prejema obvestila.

Blago, za katerega se bo ugotovilo, da kakorkoli odstopa od navedb v razpisni ali ponudbeni dokumentaciji, ali ni skladno z določili te pogodbe in s specifikacijami naročila, bo zavrnjeno, zaradi česar bo dobavitelj prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na prevzemnem zapisniku.

OBRAČUN KAZNI

1. člen

Dobavitelj je v primeru zamude pri dobavi, ki ni posledica višje sile oziroma razlogov na strani naročnika, dolžan plačati naročniku pogodbeno kazen v višini 0,3 % od vrednosti posameznega naročila, s katerim je dobavitelj v zamudi, za vsak zamujeni dan, vendar ne več kot 10 % vrednosti naročila, pri katerem je v zamudi.

Pogodbena kazen se zaračuna v primeru, da dobavitelj zamudi z dobavo za več kot en delovni dan od roka dobave, ki ga določa ta pogodba.

Naročnik lahko znesek pogodbene kazni odtegne od zneskov, ki jih mora po pogodbi plačati izvajalcu.

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju pogodbe ter kakorkoli vplivajo na izvedbo pogodbene obveznosti.

Dobavitelj je dolžan pismeno obvestiti naročnika o nastanku višje sile v dveh delovnih dneh po nastanku le-te.

Naročnik in dobavitelj soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po načelih odškodninske odgovornosti, neodvisno od uveljavljanja pogodbene kazni.

Naročnik odstopa brez obveznosti do dobavitelja od naročila, če pride dobavitelj pri dobavi v takšno zamudo, da naročnik nima več interesa za izpolnitev.

VAROVANJE PODATKOV

1. člen

Dobavitelj se zaveda, da bo pri dobavi blaga iz tega pogodbe lahko dobil tudi dostop do občutljivih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Dobavitelj se zavezuje, da bo vse podatke skrbno varoval in jih uporabljal izključno za izvajanje te pogodbe. Za varovanje podatkov v zvezi z dobavo blaga je dobavitelj odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

PROTIKORUPCIJSKA KLAVZULA IN RAZVEZNI POGOJ

1. člen

Upoštevaje določbe 14. člena Zakona o integriteti in preprečevanju korupcije (ZIntPK, Uradni list RS, št. 69/2011-UPB2) je ničen vsak sporazum, pri katerem kdo v imenu ali na račun druge pogodbene stranke, predstavniku ali posredniku naročnika obljubi, ponudi ali da kakšno nedovoljeno korist za:

* + pridobitev posla
  + za sklenitev posla pod ugodnejšimi pogoji
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku ali posredniku.

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe ali njegovega podizvajalca.

1. člen

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1. da izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2. da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;

3. da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj dve kršitvi v zvezi s:

- plačilom za delo,

- delovnim časom,

- počitki,

- opravljanjem dela na podlagi pogodb civilnega prava kljub obstoju elementov delovnega razmerja ali

- v zvezi z zaposlovanjem na črno,

za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Če je izvajalec ali njegov podizvajalec pravna oseba, s sedežem v drugi državi članici ali tretji državi mora izvajalec zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena. (ta odstavek v pogodbi ostane če je izvajalec/podizvajalec s sedežem izven Slovenije oziroma ostane v delu, ki se nanaša na podizvajalce).

1. člen

V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih dni po prejemu obvestila iz prejšnjega odstavka zamenja podizvajalca v skladu s 94. členom Zakona o javnem naročanju (Uradni list RS, št. 91/15 in 14/18; ZJN-3) in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

1. člen

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 16. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

KONČNE DOLOČBE

1. člen

Pogodbeni stranki se obvezujeta, da bosta naredili vse, kar je potrebno za izvršitev te pogodbe in da bosta ravnali kot dobra gospodarja, dobavitelj pa tudi s skrbnostjo dobrega strokovnjaka.

1. člen

Naročnik lahko predčasno odpove pogodbo:

* + če je izvedeno novo predmetno javno naročilo; naročnik o dnevu pravnomočnosti pisno obvesti dobavitelja; odpoved stopi v veljavo z dnem, ko dobavitelj prejme obvestilo;
  + če zaradi sprememb v poslovanju ne bi več potreboval dobave blaga ali zaradi drugih poslovnih razlogov; odpoved stopi v veljavo z dnem, ko dobavitelj prejme obvestilo;
  + če nastopijo pri dobavitelju okoliščine, ki pomenijo znižanje cen in dobavitelj o tem ne obvesti naročnika in mu ne omogoči ugodnejšega nakupa; odpoved stopi v veljavo z dnem, ko dobavitelj prejme obvestilo;
  + zaradi ponavljajočih napak pri dostavi ali zaradi spremembe v kvaliteti dostavljenega blaga glede na ponujeno ali zaradi neupravičenih podražitev pri čemer odpoved stopi v veljavo z dnem, ko dobavitelj prejme obvestilo;
  + kadar naročnik pisno reklamira zamude pri izvajanju sporazumnih določil, nekvalitetno dobavljenega blaga ali nespoštovanje izvajanja ostalih pogodbenih; v tem primeru ima naročnik pravico, da skupaj z drugim pisnim opominom prične nov postopek javnega naročila in odpove pogodbo, pri čemer odpoved stopi v veljavo, ko dobavitelj prejme odpoved.

Dobavitelj lahko odstopi od pogodbe pisno, z odpovednim rokom 90 dni. Odpovedni rok začne teči naslednji dan po prejemu pisne odpovedi.

1. člen

Pogodbeni stranki se obvezujeta, da bosta morebitne spore iz tega pogodbe reševali sporazumno. Morebitne spore iz tega pogodbe, ki jih stranki ne bi mogli rešiti sporazumno, rešuje stvarno pristojno sodišče na sedežu naročnika.

1. člen

Glede pravic in dolžnosti dobavitelja in kupca, ki niso določene v tej pogodbi se uporabljajo določila Obligacijskega zakonika (Uradni list RS št. 97/07, uradno prečiščeno besedilo, v nadaljnjem besedilu: OZ), ki urejajo kupoprodajno pogodbo.

1. člen

Kakršnekoli spremembe te pogodbe so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, pri čemer le te ne morejo biti v nasprotju z določili ZJN-3 in OZ.

1. člen

Pogodba je sestavljena in podpisana v dveh enakih izvodih, od katerih prejme vsaka od pogodbenih strank po en izvod.

Kraj, dne\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kraj, dne \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Dobavitelj: | Naročnik:  Zdravstveni dom dr. Julija Polca Kamnik  Direktor  Sašo Rebolj, dr. med., spec. druž. med. |